O mama care-si tinea in brate copilasul de un an si jumatate a fost lovita in plin pe o trecere de pietoni din Dej. Femeia in varsta de 30 de ani a fost trantita la pamant, iar copilul a fost aruncat la cativa metri.

Impactul a fost surprins de camerele de supraveghere din zona. Accidentul s-a petrecut luni dupa-amiaza pe o strada intens circulata din centrul Dejului. In imaginile surprinse se vede cum soferul in varsta de 70 de ani, care, din primele informatii, are permis de conducere de putin timp, nu o observa pe mama care traversa regulamentar, tinandu-si copilul in brate si o loveste in plin. Femeia cade la pamant, iar cel mic este scapat din brate.

Martorii au sunat de urgenta la 112, iar o ambulanta a transportat-o pe mama la spitalul din Dej. A suferit rani grave la maini si la picioare. Intre timp politistii i-au deschis soferului dosar penal pentru vatamare corporala din culpa.